CELEX: 52004PC0697
Language: fi
Date: 2004-10-22
Title: Ehdotus neuvoston päätös luvan antamisesta jäsenvaltioiden kolmansien maiden kanssa tekemiin ystävyys-, kauppa- ja merenkulkusopimuksiin sekä kauppasopimuksiin sisältyvien yhteisen kauppapolitiikan alaan kuuluvien määräysten ilman eri toimenpiteitä tapahtuvaan uusimiseen tai niiden voimassa pitämiseen 15 päivänä marraskuuta 2001 tehdyn neuvoston päätöksen 2001/855/EY muuttamisesta

EUROOPAN YHTEISÖJEN KOMISSIO
                                                   Bryssel 22.10.2004
                                                   KOM(2004) 697 lopullinen
                                                   .
                                        Ehdotus
                                NEUVOSTON PÄÄTÖS
    luvan antamisesta jäsenvaltioiden kolmansien maiden kanssa tekemiin ystävyys-,
    kauppa- ja merenkulkusopimuksiin sekä kauppasopimuksiin sisältyvien yhteisen
   kauppapolitiikan alaan kuuluvien määräysten ilman eri toimenpiteitä tapahtuvaan
     uusimiseen tai niiden voimassa pitämiseen 15 päivänä marraskuuta 2001 tehdyn
                    neuvoston päätöksen 2001/855/EY muuttamisesta
                                            .
                                   (komission esittämä)
FI                                                                                 FI
 ---pagebreak---                                            PERUSTELUT
   Neuvostoa pyydetään antamaan Tšekille, Virolle, Kyprokselle, Latvialle, Liettualle,
   Unkarille, Puolalle ja Slovenialle lupa tiettyjen kauppaan liittyvien sopimusten voimassa
   pitämiseen niiden EU:hun liittymisen jälkeen.
   1-        Oikeusperusta
   Jäsenvaltioiden kolmansien maiden kanssa tekemien kauppasuhteita koskevien sopimusten
   asteittaisesta yhtenäistämisestä 16. joulukuuta 1969 tehdyn neuvoston päätöksen 69/494/ETY
   mukaisesti jäsenvaltiot voivat pyytää lupaa yhteisen kauppapolitiikan alaan kuuluvien
   määräysten voimassaolon jatkamiseen.
   Lupa voidaan antaa kahdenvälisiin sopimuksiin sisältyvien sellaisten alojen osalta, joista ei
   määrätä yhteisön sopimuksissa. Lisäksi kahdenvälisten sopimusten määräykset eivät saa estää
   yhteisen kauppapolitiikan täytäntöönpanoa. Jäsenvaltioiden on oltava valmiita mukauttamaan
   kahdenvälisiä sopimuksia tai tarvittaessa irtisanomaan ne; sopimuksiin on sen vuoksi
   sisällytettävä lyhyttä (3–12 kuukautta) irtisanomisaikaa koskevia lausekkeita. Lupa annetaan
   neljäksi vuodeksi. Se on viimeksi annettu 15 jäsenvaltiolle 15. marraskuuta 2001 tehdyllä
   neuvoston päätöksellä 2001/855/EY.
   2-        Menettelyn soveltamisala
   Tšekkiä, Viroa, Kyprosta, Latviaa, Liettuaa, Unkaria, Maltaa, Puolaa, Sloveniaa ja Slovakiaa
   pyydettiin varmistamaan, että ne siihen mennessä, kun niistä tulee EU:n jäseniä, irtisanovat tai
   neuvottelevat uudelleen kaikki kansainväliset sopimuksensa, jotka eivät ole sopusoinnussa
   niiden EU-jäsenyydestä johtuvien velvoitteiden kanssa (liittymissopimuksen 6 artiklan 10
   kohta). Uudet jäsenvaltiot ovat ryhtyneet asiassa konkreettisiin toimiin.
   Kahdeksan uutta jäsenmaata (Tšekki, Viro, Kypros, Latvia, Liettua, Unkari, Puola, ja
   Slovenia) kuitenkin ilmoittivat komissiolle ennen EU:hun liittymistään aikomuksestaan
   pyytää tiettyjen sopimusten voimassaolon pidentämistä neuvoston päätöksen 69/494/ETY
   säännösten mukaisesti.
   Komissio on tarkastellut näitä pyyntöjä. Asianomaisista 44 sopimuksesta 17:n voimassa
   pitäminen olisi sallittava. Kuusi ilmoitusta todettiin tämän menettelyn yhteydessä
   aiheettomiksi. Kuitenkin todettiin, että 21 sopimusta ei täytä yhtä tai useampia edellä
   mainituista edellytyksistä. Näiden sopimusten voimassa pitämistä ei sen vuoksi pitäisi sallia.
   Koska menettely on pitkittynyt ja ilmoitusten saaminen tietyiltä liittymässä olevilta
   jäsenmailta on viivästynyt, tätä ehdotusta ei voitu laatia ennen 1. toukokuuta 2004.
   Kolmansien maiden oikeudet suojataan perustamissopimuksen 307 artiklan mukaisesti 1.
   päivästä toukokuuta 2004 siihen asti, kunnes neuvosto on hyväksynyt liitteenä olevan
   ehdotuksen.
   3-        Kuulemisten tulokset
   Kuulemisia on toteutettu niitä pyytäneiden asianomaisten jäsenvaltioiden kanssa. Näillä
   kuulemisilla on ollut tärkeä merkitys sen selvittämisessä, onko kahdenvälisissä sopimuksissa,
   joita on pyydetty pidettäväksi voimassa EU:hun liittymisen jälkeen, määräyksiä, jotka
   koskevat EU:n yhteistä kauppapolitiikkaa, ja voivatko nämä määräykset estää tämän
   politiikan toteuttamisen. Asianomaiset uudet jäsenvaltiot ovat myös toimittaneet tietoja
FI                                                2                                                 FI
 ---pagebreak---    yhteyksistä, joita niillä on ollut sopimuspuolina olevien maiden kanssa sopimusten
   saattamiseksi yhdenmukaisiksi yhteisön säännöstön kanssa.
   4-       Ehdotetun luvan kesto
   Ehdotetaan, että neuvoston päätöksen 69/494/ETY 3 artiklan mukaisesti sekä tämän
   päätöksen nojalla pidennettyjen sopimusten voimassaoloaikojen ja neuvoston päätöksessä
   2001/855/EY lueteltujen sopimusten voimassaoloaikojen yhdenmukaistamiseksi lupa 17
   sopimuksen voimassa pitämiseen annetaan ainoastaan 30. päivään huhtikuuta 2005. Lupa
   voidaan 1. toukokuuta 2005 uusia neljän vuoden ajaksi sellaisten 25 jäsenvaltion sopimusten
   osalta, jotka täyttävät neuvoston päätöksessä 69/494/ETY määrätyt perusteet, jos vaaditut
   edellytykset edelleen täyttyvät.
   5-       Menettely
   Neuvostoa pyydetään hyväksymään liitteenä oleva ehdotus neuvoston                 päätöksen
   2001/855/EY liitteen muuttamista koskevaksi neuvoston päätökseksi.
FI                                              3                                              FI
 ---pagebreak---                                                 Ehdotus
                                         NEUVOSTON PÄÄTÖS
        luvan antamisesta jäsenvaltioiden kolmansien maiden kanssa tekemiin ystävyys-,
        kauppa- ja merenkulkusopimuksiin sekä kauppasopimuksiin sisältyvien yhteisen
       kauppapolitiikan alaan kuuluvien määräysten ilman eri toimenpiteitä tapahtuvaan
         uusimiseen tai niiden voimassa pitämiseen 15 päivänä marraskuuta 2001 tehdyn
                          neuvoston päätöksen 2001/855/EY muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon jäsenvaltioiden kolmansien maiden kanssa tekemien kauppasuhteita
   koskevien sopimusten asteittaisesta yhtenäistämisestä ja yhteisön sopimusten
   neuvottelemisesta 16 päivänä joulukuuta 1969 tehdyn neuvoston päätöksen 69/494/ETY1 ja
   erityisesti sen 3 artiklan,
   ottaa huomioon komission ehdotuksen,2
   sekä katsoo seuraavaa:
   (1)     Jäsenvaltioiden kolmansien maiden kanssa tekemiin ystävyys-, kauppa- ja
           merenkulkusopimuksiin sekä kauppasopimuksiin sisältyvien tiettyjen yhteisen
           kauppapolitiikan alaan kuuluvien määräysten ilman eri toimenpiteitä tapahtuva
           uusiminen tai niiden voimassa pitäminen on viimeksi sallittu 15 päivänä marraskuuta
           2001 tehdyllä neuvoston päätöksellä 2001/855/EY3.
   (2)     Tšekin tasavalta, Viron tasavalta, Kyproksen tasavalta, Latvian tasavalta, Liettuan
           tasavalta, Unkarin tasavalta, Puolan tasavalta ja Slovenian tasavalta, jäljempänä ’uudet
           jäsenvaltiot, joita asia koskee’, ovat pyytäneet lupaa pitää voimassa
           perustamissopimuksen 133 artiklassa tarkoitetun yhteisen kauppapolitiikan alaan
           kuuluvia määräyksiä, jotka sisältyvät tiettyihin kauppaa koskeviin sopimuksiin, joiden
           joukossa ovat tämän päätöksen liitteessä luetellut sopimukset, jotta estettäisiin niiden
           ja kyseisten kolmansien maiden välisten sopimuksiin perustuvien kauppasuhteiden
           keskeytyminen.
   (3)     Eräitä aloja, joita nämä kansallisten kahdenvälisten sopimusten määräykset koskevat,
           säännellään yhteisön sopimuksilla; lupa olisi siten annettava ainoastaan niiden alojen
           osalta, joita yhteisön sopimukset eivät kata.
   1
           EYVL L 326, 29.12.1969, s. 39.
   2
           EYVL C […] […], s. […]
   3
           EYVL L 320, 5.12.2001, s. 13.
FI                                                 4                                                FI
 ---pagebreak---    (4)    Ilman eri toimenpiteitä uusittavien tai voimassa pidettävien kahdenvälisten sopimusten
          määräykset eivät saa estää yhteisen kauppapolitiikan täytäntöönpanoa.
   (5)    Lupa olisi annettava myös silloin, jos sopimuksen voimassaolo helpottaa kolmannen
          maan huomattavien maksamattomien velkojen perimistä suhteessa jäsenvaltioon
          edellyttäen, että kyseinen jäsenvaltio sitoutuu irtisanomaan sopimuksen tai
          neuvottelemaan sen uudelleen velan maksamisen jälkeen.
   (6)    Lisäksi kyseinen lupa ei vapauta uusia jäsenvaltioita, joita asia koskee,
          velvollisuudesta välttää ristiriitaisuuksia kahdenvälisten sopimusten määräysten ja
          yhteisön oikeuden säännösten välillä ja poistaa ne.
   (7)    Uudet jäsenvaltiot, joita asia koskee, ovat toteuttaneet tarvittavat toimenpiteet ja
          jatkavat niiden toteuttamista varmistaakseen, että edellytykset kyseisten
          kahdenvälisten sopimusten mukauttamiseksi tai tarvittaessa niiden irtisanomiseksi
          täyttyvät.
   (8)    Päätöksen 69/494/ETY 2 artiklassa tarkoitettujen kuulemisten, joita on toteutettu
          tarvittaessa, päätteeksi todettiin, että liitteessä lueteltujen kahdenvälisten sopimusten
          määräykset eivät estä yhteisen kauppapolitiikan täytäntöönpanoa.
   (9)    Kyseiset kahdenväliset sopimukset sisältävät irtisanomislausekkeita, joiden mukaiset
          irtisanomisajat vaihtelevat kolmesta kahteentoista kuukauteen.
   (10)   Tämän päätöksen nojalla pidennettyjen sopimusten voimassaoloaikojen ja neuvoston
          päätöksessä 2001/855/EY jo lueteltujen sopimusten voimassaoloaikojen
          yhdenmukaistamiseksi lupa liitteessä lueteltujen sopimusten voimassa pitämiseen
          annetaan ainoastaan edellä mainitun päätöksen viimeiseen voimassaolopäivään
          saakka,
   ON TEHNYT TÄMÄN PÄÄTÖKSEN:
                                                1 artikla
   Tämän päätöksen liitteessä luetellut kahdenväliset kauppasopimukset lisätään päätöksen
   2001/855/EY liitteeseen, ja ne muodostavat olennaisen osan sitä.
                                                2 artikla
   Perustamissopimuksen 133 artiklan mukaisen yhteisen kauppapolitiikan alaan kuuluvat
   määräykset, jotka sisältyvät liitteessä lueteltuihin kahdenvälisiin kauppasopimuksiin, voidaan
   niiden alojen osalta, joita yhteisön ja kyseisten kolmansien maiden väliset sopimukset eivät
   koske, pitää voimassa 30 päivään huhtikuuta 2005.
FI                                                  5                                               FI
 ---pagebreak---    Tämä lupa voidaan peruuttaa, jos olosuhteet sitä edellyttävät ja erityisesti jos myöhemmin käy
   ilmi, että näiden määräysten voimassa pitäminen estää tai uhkaa estää yhteisen
   kauppapolitiikan täytäntöönpanon. Uusien jäsenvaltioiden, joita asia koskee, on ilmoitettava
   komissiolle tilanteista, joihin voi liittyä tällainen uhka.
   Lupaa sovelletaan 1 päivästä toukokuuta 2004.
   Tämä päätös on osoitettu kaikille jäsenvaltioille.
   Tehty Brysselissä […]
                                                    Neuvoston puolesta
                                                    Puheenjohtaja
FI                                                    6                                           FI
 ---pagebreak---          ANEXO PŘÍLOHA BILAG ANHANG LISA ΠΑΡΑΡΤΗΜΑ ANNEX ANNEXE
            ALLEGATO PIELIKUMS PRIEDAS MELLÉKLET ANNESS BIJLAGE
                  ZAŁĄCZNIK ANEXO PRÍLOHA PRILOGA LIITE BILAGA
    Estado miembro        País tersero     Naturaleza del Acuerdo          Fecha del Acuerdo
      Členský stát        Třetí země             Typ dohody                  Datum dohody
      Medlemsstat         Tredjeland              Aftalens art                Aftalens dato
      Mitgliedstaat        Drittland         Art des Abkommens         Zeitpunkt des Abkommens
       Liikmesriik       Kolmas riik             Lepingu tüüp               Lepingu kuupäev
     Kράτος µέλος         Тρίτη χώρα        Φύση της συµφωνίας         Ηµεροµηνία της συµφωνίας
     Member State       Third country         Type of Agreement           Date of the Agreement
      Etat membre          Pays tiers          Type de l’accord             Date de l’accord
     Stato membro         Paeze terzo        Natura dell’accordo            Data dell’accordo
       Dalībvalsts       Trešā valsts            Līguma veids                Līguma datums
     Valstybė Narė       Trečioji šalis        Susitarimo rūšis        Susitarimo pasirašymo data
        Tagállam      Harmadik ország       A megállapodás tipusa         A megállapodás kelte
      Stat Membru          Pajjiż terz           Tip ta' ftehim              Data tal-ftehim
         Lidstaat         Derde land      Aard van de overeenkomst     Datum van de overeenkomst
         Państwo           kraj trzeci          rodzaj umowy             data podpisania umowy
    Estado-Membro        País terceiro        Natureza do acordo             Data do acordo
     Członkowskie       Tretia krajina            Typ dohody            Dátum podpísania dohody
      Členský štát       Tretja država         Vrsta sporazuma         Datum sklenitve sporazuma
     Drzava clanica      Kolmas maa           Sopimuksen luonne          Sopimuksen päivämäärä
       Jäsenvaltio        Tredje land            Typ av avtal               Datum för avtalet
   Česká republika    Afghanistan       Trade Agreement                        24.10.1987
                      Afghanistan       Protocol to the 1987 Trade             29.04.1988
                                        Agreement
                      Afghanistan       Statute of the Czech-Afghan            22.06.1982
                                        Joint Committee
                      Iraq              Long-Term         Trade    and         18.12.1973
                                        Payment Agreement
                      North Korea       Trade Agreement                        01.11.1990
   Eesti              Belarus           Trade       and       Economic         31.07.2001
                                        Cooperation Agreement
   Κύπρος / Kıbrıs    Iraq              Trade Agreement                         2.10.1981
   Lietuva            Belarus           Trade       and       Economic         13.12.1994
                                        Cooperation Agreement
   Magyarország       Cambodia          Mutual Trade and Payments              12.03.1992
                                        Agreement
                      Albania           Mutual Trade and Payments              12.12.1990
                                        Agreement
FI                                             7                                               FI
 ---pagebreak---    Polska    Iraq            Trade      and     Payments  01.01.1959
                             Agreement
             Iraq            Long-Term Agreement on       20.05.1989
                             Economic, Scientific and
                             Technical Cooperation
             Libya           Agreement on      Economic,  11.02.1974
                             Scientific and     Technical
                             Cooperation
             Mongolia        Trade      and      Payment  17.05.1991
                             Agreement
             North Korea     Trade      and      Payment  12.05.1992
                             Agreement
             Syria           Long-Term      Trade    and  20.08.1974
                             Payments Agreement
   Slovenija Former Yugoslav Trade     and      Economic  23.03.2001
             Republic     of Cooperation
             Macedonia
FI                                  8                                FI